Mazza é pívese

Mazza é pívese ['mat:sa e 'pi:vǝsǝ] è n’andiche juoche taliane de gle XV sècule. Z’è spase, apuó, a cacche nazione aurepèa addó ze fave cca ternée ndernaziunale.

Nome
È chenesciute n’Tescana che gle nome de "lippa" (a Prate pure "cibbè", a Livorne comme "ghinè") é ávete reggiune taliane, ma tè pure ate nome: presèmbie a Brescia é Bèrgame è chenesciute che gle nome de "ciáncol", a Verona comme "s-cianco", a Trevise comme "pito", a Vecènza comme "còncio", a Mándeva comme "s-ciancol", a Mede (Pavía) comme "ciaramèla", a Alessandria comme "cirimèla", a Reviche comme "bindeche", a Ferrara comme "Bac e pandòn", a Pádeva comme "pindolo", a Venézzia comme "pandolo" (comme pure a Pirane) o "massa e pandolo" (a gle juorne d’uoje "mazza e pindolo"), n’Friuli comme "pìndul pàndul" o juoche e gle "lip", n’Romagna comme "giaré", a Garessio (Cunee) comme "cilìu". A gle Sudd e gle Canton Ticino (Svízzera taliana) vè chiamate "rèlla".

A Nápule, Casèrta é n’Cambania è chenesciute ne ccone dappettutte comme mazza e pivezo. A Conza n’previngia d’Avelline ze chiama "mazza e pieuz", a Pescare "mazz' e cuzz'". Pe gle uagliune puglise gle nome sié ènghe "mazz'e licche" o "mazz'a ccurte", ma a Sciòje gle juoche è chenesciute comme " pizzecal", "u' spizzid" a Tard é "mazz e mašchit" a Áscule. A Roma comme "bastone e nizza", a L'Áquela comme "zirè", n’Ciuciaría comme "zicchia", a Terracina comme "mazza e saràga".  A Sarausa è chiamate "scannello", a Caniattì comme "tanapapiù".  N’Calabbria tè cchiù de ne nome: " mazza e spizzingulu" a La Sèrra, "stiriddru" a Cusènza, "cavicchiula" a Sande Denate de Ninéa, "cricchice" a San Marco Argentano, "pizzu e palu" a Nocera Terinese. N’Sardégna è chenesciute che gle nome de "mazzuccheddu" é "pettiasa e caricciasa".

Règule
Ze jòca a du o cchiù perzune. Ze tuóglene du pèzzera e legname, une cchiù luonghe (cchiù o méne miése mètre) che ze chiama mazza é n'ate cchiù peccerigle (diéce/quínnece cendímetre), appezzetate mbonda a le du cápera, che ze chiama pívese.

Se métte gle pívese ndèrra, é ce se vatte ngòppa che la mazza. Se gle jecatore tè gle manechione, gle pívese z'asa pe l’aria jušte quélle che ce vò pe ce rà n’ata bòtta pe gle fà velà gle cchiù lendane pessíbbele. Vénge gle jecatore che gle scionna cchiù lendane.

Šte juoche arrasseméglia a gle baseball sule ca è nate paricchie sècule prima.

Categurìa:Juoche tradizziunale